แพทย์ เตือนหญิงตั้งครรภ์ หญิงหลังคลอด ผู้ป่วยเบาหวานเป็นหวัด เสี่ยงเกิดเส้นประสาทบนใบหน้าอักเสบ
แพทย์ เตือนหญิงตั้งครรภ์ หญิงหลังคลอด ผู้ป่วยเบาหวานเป็นหวัด เสี่ยงเกิดเส้นประสาทบนใบหน้าอักเสบ จนหน้าเกิดอันพาตฉับพลันครึ่งซีก นพ.สมศักดิ์ อรรฆศิลป์ อธิบดีกรมการแพทย์ เปิดเผยว่า อาการปากเบี้ยว หรือหน้าเบี้ยวครึ่งซีก คือภาวะที่กล้ามเนื้อใบหน้าข้างใดข้างหนึ่งอ่อนแรง หรือเกิดอัมพาตชั่วขณะ สาเหตุมาจากเส้นประสาทสมองคู่ที่ 7 ซึ่งทำหน้าที่รองรับการเคลื่อนไหวของกล้ามเนื้อใบหน้าเกิดอักเสบถือเป็นปัญหาสุขภาพที่เกิดขึ้นทันทีและมักจะเกิดขึ้นภายใน 48 ชั่วโมง โดยผู้ที่มีความเสี่ยงต่อการเกิดอาการปากเบี้ยว เช่น หญิงตั้งครรภ์ โดยเฉพาะผู้ที่อายุครรภ์มาก หรือหลังคลอดภายใน 1 สัปดาห์ ผู้ป่วยที่เป็นโรคเบาหวานติดเชื้อที่ทางเดินหายใจส่วนบน เช่น ป่วยเป็นไข้หวัดพญ.ทัศนีย์ ตันติฤทธิ์ศักดิ์ รองผู้อำนวยการด้านการแพทย์ สถาบันประสาทวิทยา กล่าวว่า  ผู้ป่วยหน้าเบี้ยวครึ่งซีก จะมีอาการกล้ามเนื้อบริเวณใบหน้าครึ่งซีกอ่อนแรง ทำให้หลับตาไม่สนิท ปากเบี้ยว  มีน้ำไหลที่มุมปาก อาจพูดไม่ชัด การรับรสที่ลิ้นผิดปกติ ปวดศีรษะ หูได้ยินเสียงดังขึ้นข้างเดียว ดื่มน้ำลำบาก ซึ่งสาเหตุของการเกิดการอักเสบของเส้นประสาทยังไม่ทราบชัด แต่อาจมีแนวโน้มมาจากการติดเชื้อไวรัส ส่วนใหญ่มักจะหายภายในระยะเวลาเป็นสัปดาห์ถึงเดือน แต่จะมีผู้ป่วยบางกลุ่มที่อาจกลับเป็นปกติต่ำกว่า หรือใช้ระยะเวลานานกว่า เช่น ผู้สูงอายุ ผู้ป่วยเบาหวาน ผู้ป่วยโรคภูมิคุ้มกันบกพร่อง ผู้ที่ดื่มสุราเป็นประจำ อย่างไรก็ตามผู้ป่วยควรรีบพบแพทย์เพื่อรับการรักษาทันทีที่มีอาการ โดยโรคนี้แม้ไม่มีการรักษาเฉพาะเพราะยังไม่ทราบสาเหตุชัดถึงที่มาของเส้นประสาทอักเสบที่มักเกิดขึ้นอย่างรวดเร็วและรุนแรง แต่บรรเทาได้ด้วยยา ที่ช่วยให้ฟื้นตัวได้เร็วขึ้น การกายภาพบำบัด เช่น กระตุ้นเส้นประสาทด้วยกระแสไฟฟ้า หรือนวดใบหน้า ช่วยลดภาวะกล้ามเนื้อตึงเกร็งและการผ่าตัด